Document ID: 32007R0218

UREDBA KOMISIJE (ES) št. 218/2007
z dne 28. februarja 2007
o odprtju in zagotovitvi upravljanja tarifnih kvot Skupnosti za vina
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 62(1) Uredbe,
ob upoštevanju naslednjega:
(1)
Sporazum v obliki izmenjave pisem med Evropsko skupnostjo in Republiko Argentino glede spremembe ugodnosti na seznamih obveznosti Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru pristopa k Evropski skupnosti (2), ki jo je odobril Svet s Sklepom 2006/930/ES (3), zagotavlja odprtje tarifnih kvot za vino.
(2)
Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) je kodificirala pravila upravljanja tarifnih kvot, določenih za uporabo po kronološkem redu datumov sprejetja carinskih deklaracij.
(3)
V skladu z obveznostmi Skupnosti na podlagi Sporazuma v obliki izmenjave pisem ta uredba začne veljati 1. januarja 2007.
(4)
Ukrepi, predvideni v tej uredbi, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Naslednje tarifne kvote so odprte za proizvode, ki so uvoženi v Skupnost:
(a)
tarifna kvota 20 000 hl (erga omnes) za vino (tarifni številki 2204 29 65 in 2204 29 75), tarifna stopnja v okviru kvote 8 EUR/hl (zaporedna številka 09.0095);
(b)
tarifna kvota 40 000 hl (erga omnes) za vino (tarifni številki 2204 21 79 in 2204 21 80), tarifna stopnja v okviru kvote 10 EUR/hl (zaporedna številka 09.0097).
Člen 2
Tarifne kvote iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. februarja 2007

Labels: 3
17